CELEX: C2006/178/03
Language: sk
Date: 2006-07-29 00:00:00
Title: Vec C-430/04: Rozsudok Súdneho dvora (druhá komora) z  8. júna 2006  (návrh na začatie prejudiciálneho konania, ktorý podal Bundesfinanzhof – Nemecko) – Finanzamt Eisleben/Feuerbestattungsverein Halle eV (Šiesta smernica o DPH — Možnosť odvolať sa na článok 4 ods. 5 druhý pododsek — Činnosti vykonávané platiteľom dane, ktorý je v konkurencii s verejným orgánom — Organizácia verejného práva — Nezdaňovanie pri výkone činností, ktorých sa zúčastňuje ako verejný orgán)

29.7.2006   
            
            
               SK
            
            
               Úradný vestník Európskej únie
            
            
               C 178/2
            
         Rozsudok Súdneho dvora (druhá komora) z 8. júna 2006 (návrh na začatie prejudiciálneho konania, ktorý podal Bundesfinanzhof – Nemecko) – Finanzamt Eisleben/Feuerbestattungsverein Halle eV
   (Vec C-430/04) (1)
   
   (Šiesta smernica o DPH - Možnosť odvolať sa na článok 4 ods. 5 druhý pododsek - Činnosti vykonávané platiteľom dane, ktorý je v konkurencii s verejným orgánom - Organizácia verejného práva - Nezdaňovanie pri výkone činností, ktorých sa zúčastňuje ako verejný orgán)
   (2006/C 178/03)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesfinanzhof
   Účastníci konania pred vnútroštátnym súdom
   
      Žalobca: Finanzamt Eisleben
   
      Žalovaný: Feuerbestattungsverein Halle eV
   
      Vedľajší účastník konania: Lutherstadt Eisleben
   Predmet veci
   Návrh na začatie prejudiciálneho konania – Bundesfinanzhof – Výklad článku 4 ods. 5 druhého pododseku šiestej smernice Rady 77/388/EHS zo 17. mája 1977 o zosúladení právnych predpisov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) – Zdaňovanie verejnoprávnych organizácií vzhľadom na činnosti alebo plnenia, ktorých sa tieto zúčastňujú ako verejné orgány v tých prípadoch, kde by ich nezdaňovanie viedlo k výraznému narušeniu hospodárskej súťaže – Možnosť súkromnoprávneho združenia podliehajúceho dani, ktoré prevádzkuje krematórium a je v konkurenčnom vzťahu s obcou vykonávajúcou podobnú činnosť oslobodenú od dane alebo zdanenú výhodnejším spôsobom, odvolať sa na toto ustanovenie
   Výrok rozsudku
   Jednotlivec, ktorý je v konkurenčnom vzťahu s organizáciou verejného práva a ktorý namieta skutočnosť, že predmetná verejnoprávna organizácia nie je zdaňovaná daňou z pridanej hodnoty alebo podlieha veľmi nízkemu zdaneniu vzhľadom na činnosti, ktorých sa zúčastňuje ako verejný orgán, je oprávnený odvolávať sa na článok 4 ods. 5 druhý pododsek šiestej smernice Rady 77/388/EHS zo 17. mája 1977 o zosúladení právnych predpisov týkajúcich sa daní z obratu – spoločný systém dane z pridanej hodnoty: jednotný základ jej stanovenia v rámci sporu, ako je ten vo veci samej, medzi jednotlivcom a vnútroštátnym daňovým úradom.
   
      (1)  Ú. v. EÚ C 300, 4.12.2004.